cyanic-selkie/wikianc huggingface dataset:
Sailor
Historia
1960-luvulla yliopistossa ollessaan Grant Serpell soitti rumpuja The Jazz Quartetissa, The Intriguessa, The U.S (university of sussex) Jazz Triossa, The Baskervillessä ja The T-Bonessa. Ammatikseen Serpell soitti rumpuja ensimmäisen kerran Ice yhtyeessä 1967–1968 ja silloin ilmestyi kaksi singleä (Ice Man CD 2005). Serpell soitti myös rumpuja Affinity yhtyeessä 1968–1972, ja albumi ilmestyi nimellä Affinity 1970 (LP) ja (CD 1993, CD 2002). Affinity nimellä on ilmestynyt myös If You Live (CD 2002) ja Live Instrumentals 1969 (CD 2003) sekä Origins 1971–1972 (CD 2003). Serpell soitti rumpuja myös Geno Washingtonin kanssa, sekä The Mike D'Abo Bandissä ja Graphitessa, ennen kuin liittyi KP Packet yhtyeesen. Henry Marsh vaikutti Toast yhtyeessä (laulu, kitara ja koskettimet) 1970 ja yhtyeen nimenvaihdon jälkeen Gringo yhtyeessä vuoteen 1972. Gringo levy ilmestyi 1972 (LP) ja (CD 2000). Georg Hultgreen (käytti silloin enon sukunimeä) toimi vokalistina & kitaristina Eclection yhtyeessä 1968-1969 ja albumi Eclection ilmestyi 1968 (LP) ja (СD 2003). Georg Hultgreen-Kajanus soolo-single ilmestyi 1970. Georg Hultgreen-Kajanus ja Phil Pickett tapasivat ensimmäinen kerran Lontoossa 1970 Edwin H. Morris & Co. Ltd. tiloissa, missä Pickett oli työssä ja josta musiikillinen yhteistyö alkoi.
Ensitapaaminen tapahtui Phil Pickettin omistamassa asunnossa olevassa kellarissa, missä pitkähiuksiset miehenalut harjoittelivat yhteissoittoa. Yhtyeen jäsenet olivat; Kajanus, Pickett, Marsh ja Paul Warren, joka oli rumpalina. Kajanus ja Marsh tapasivat toisensa ensimmäistä kertaa, ja Pickett ja Marsh olivat jo tunteneet toisensa pidemmän aikaa. Yhtyeen jäsenten välinen yhteinen kemia ei kuitenkaan toiminut riittävästi, koska Pickett aavisteli ettei Warren sovi kokoonpanoon ja vastaavasti Kajanuksella oli omat aavistuksensa Marshin, ei niinkään musiikillisista kyvyistään, vaan ulkoisesta olemuksellisesta sopivuudesta yhtyeeseen ja näin ollen yhtyetoiminta loppui. Henry Marsh toimi hetken sähkökitaristina yhtyeessä nimeltä McGuinness Flint. Myöhemmin samanavuonna 'Bill' Pickett otti yhteyttä Kajanukseen ja ehdotti yhteistyötä ja Marshin liittyessä mukaan oli The KP Band melkein valmis. Kolmihenkinen miehistö harjoitteli Hi Ho Silver albumin kappaleita, sekä Pickett ja Kajanus tekivät uusia kappaleita yhtyeelle. Yhtyeen rumpalin saamiseksi Kajanus ja Pickett menivät 'The Bag O'Nails Club'ille Lontoossa, missä Grant 'Tige' Serpell sinäiltana soitti rumpuja. Totesivat että Serpell on oikea mies paikallaan uuteen yhtyeeseen nimeltä KP Packet/The KP Band. Ensimmäinen yritys saada neljä demokappaletta julkaistua epäonnistuivat.
1974–1980
Vuonna 1976 Sailor oli Länsi-Saksan TOP 20:ssä kappaleilla A Glass of Champagne (21 vk) ja Girls, Girls, Girls (19 vk) listoilla, sekä 29. huhtikuuta molemmat kappaleet olivat samanaikaisesti neljäs ja viides. Samana vuonna Sailor kävi kokeilemassa purjeitaan USA:ssa, muun muassa New York, Santa Monica ja San Diego, mutta vastaanotto ei ollut toivotunlainen. Yhtye kertoi haastattelussa, että ensimmäisen kappaleen alkaessa kappaleella Let's Go to Town, niin yleisö kirjaimellisesti lähti kaupungille. Kolmas askel otettiin 1976 nimellä The Third Step, joka julkaistiin syyskuussa. Albumilla oli hitit One Drink Too Many ja Stiletto Heels, tosin listasijoitus ei ollut kovin korkea. Stiletto Heels oli Länsi-Saksan TOP 20:ssä (10 vk) ja paras sijoitus oli kahdestoista. Suomessa albumilistalla neljäs.
Nickelodeon
Alkuperäisen idean keksi 1974 Grant Serpell. Roger Deanin suunnittelema, The Blob!, oli kuitenkin liian iso lavalle vietäväksi joten ajatuksesta luovuttiin kunnes Georg Kajanus kehitti uuden suunnitelman, joka nimettiin Nickelodeoniksi. Laitteisto sisälsi miniurut, kellopelin, kaksi kappaletta ARP-syntetisaattoria ja kaksi vastakkain olevaa Kemble pianoa. Yhtyeessä Nickelodeonin soittivat Henry Marsh ja Phil Pickett.
Listasijoitukset
Norja Singlet Albumit
Belgia Singlet
Saksa Singlet Albumit
Fera
Saavutukset
Naiset:
Nick Fury
Lapsuus ja sota-aika
Kaikki kolme lasta kasvoivat Hell's Kitchenissä Manhattanilla, New Yorkissa. Nick oli amatöörinyrkkeilijä ja myöhemmin ystävänsä Red Hargroven kanssa miehet lähtivät etsimään seikkailuja. Lopulta luutnantti Samuel ”Happy Sam” Sawyer värväsi miehet erikoistehtävään Hollantiin. Red sijoitettiin Pearl Harboriin, jossa kuoli japanilaisten hyökkäyksessä tukikohtaan.
Civilization IV: Colonization
Sid Meier's Civilization IV: Colonization on Firaxis Gamesin kehittämä ja 2K Gamesin julkaisema vuoropohjainen strategiapeli. Peli on julkaistu 22. syyskuuta 2008 Windowsille.
Linnanpihapuhe
Puheen jälkeen syntyi kiivas julkinen keskustelu kuninkaan käyttäytymisestä ja sen sisällöstä. Karl Staaff esitti puheen jälkeen kuninkaalle uhkavaatimuksen, joko kuninkaan on jatkossa informoitava hallitusta julkisista kannanotoistaan tai muuten hallitus eroaa. Kuningas kieltäytyi tästä vaatimuksesta, minkä seurauksena hallitus erosi.
Ernest Sosa
Ernest Sosa (s. 1940) on yhdysvaltalainen filosofi, joka toimii Rutgersin yliopiston filosofian professorina vuodesta 2007. Aiemmin hän on toiminut Brownin yliopistossa vuodesta 1964, ja samaan aikaan vierailevana professorina Rutgersissa joka kevät vuosina 1998–2006.
Tähtipyörä
Tähtipyörä on Vaasassa 1910-luvulla perustettu suomalainen polkupyörävalmistaja. Yritys toimi alun perin nimellä Rautakauppa Osakeyhtiö Teräs, ja se aloitti pyörien valmistuksen vuonna 1912. Vuonna 1980 nimi muutettiin Pohjanpyöräksi, ja vuonna 1987 nykyiseksi Tähtipyöräksi. Sulvalla, Vaasan naapurikunnassa Mustasaaressa toimiva yritys on Helkaman ohella ainut Suomessa pyöriä kokoonpaneva polkupyörävalmistaja Tunturin siirrettyä tuotantonsa ulkomaille. Tähtipyörä pyrkii olemaan suomalainen vaihtoehto Kaukoidässä valmistetuille halpapyörille, ja se käyttää mahdollisimman paljon kotimaisten alihankintayhtiöiden tuotteita.
Ernest Sosa
Sosa on erikoistunut tietoteoriaan. Hän on kirjoittanut myös metafysiikasta, uuden ajan filosofiasta ja mielenfilosofiasta. Sosa on puolustanut hyve-epistemologian muotoa, jota kutsutaan ”hyveperspektivismiksi”.
Sosan poika David Sosa toimii filosofian apulaisprofessorina Texasin yliopistossa Austinissa.
Malvasia (viini)
pienoiskuva|oikea|Malvasia-viiniä Malvasia-viinejä valmistetaan Italiassa ja Kreikassa sekä muun muassa Espanjassa, Kroatiassa, Portugalissa, Sloveniassa sekä Yhdysvalloissa.
Hopetounin vesiputokset
Hopetounin vesiputoukset sijaitsevat Aire-joessa Otwayn kansallispuistossa Australiassa, Victorian osavaltiossa. Putouskorkeus on 30 metriä. Hopetounin vesiputoukset on kuuluisia kauneudestaan ja luonnonvaroistaan.
Mohammed Alim Khan
Vaikka Buhara oli Venäjän keisarikunnan vasallivaltio vuodesta 1873, säilyivät paikalliset valtarakenteet. Isä lähetti 13-vuotiaan Alimin opiskelemaan Pietariin nykyaikaista sotataitoa ja lakia. Vuonna 1896 hän palasi Pietarista kotiin, jossa neuvoi isäänsä hallinnossa.
Shaka Hislop
Seurajoukkueura
Hislop pelasi college-jalkapalloa Howardin yliopistossa Yhdysvalloissa opiskellessaan konetekniikkaa ja johti joukkueensa NCAA:n finaaleihin. Vuonna 1992 hän aloitti ammattilaisuransa Readingissä, jossa hän pelasi kolme seuraavaa kautta. Hän oli tärkeässä roolissa Readingin nousussa kakkosdivisioonasta ykköseen. Kaudella 1994–1995 Reading jäi täpärästi Valioliigasta hävittyään Boltonille ratkaisuottelussa maalein 4-3. Seuraavana kesänä hänet myytiin Newcastle Unitediin 1,575 miljoonalla punnalla, mikä oli aikanaan Valioliigan ennätyssumma maalivahdista.
Kaudeksi 2002–2003 Hislop siirtyi ilmaiseksi Redknappin valmentamaan Portsmouthiin korvaamaan Alan Knight. Hislop vakiinnutti paikkansa huolimatta siitä, että joukkueessa pelasi myös aluksi Harald Wapenaar ja myöhemmin Jamie Ashdown. Portsmouth nousi kauden päätteeksi ykkösdivisioonasta Valioliigaan. Velimir Zajecin tultua Redknappin tilalle manageriksi, Hislop menetti ykkösmaalivahdin paikkansa Ashdownille. Tammikuussa 2005 Zajec palkkasi joukkueeseen Kreikan maajoukkuemaalivahdin Konstantinos Chalkiaksen ja Hislopin asema oli vielä huonompi.
Battler Britton
Battler Brittonin tarinoiden juonet ovat epätodellisia ja huimia seikkailuja, joista sankari selviää lähes yliluonnollisilla lentotaidoillaan ja uskomattomalla onnellaan. Hän on brittiläisen hengen ja isänmaallisuuden ruumiillistuma.
Kauneus
Luonnon kauneus
thumb|Aatami ja Eeva [[Eedenin puutarhassa; yhdysvaltalainen kortti vuodelta 1906. Tämänkaltainen puoliavoin, vehreä ja vaihteleva paratiisimaisema on tutkimusten mukaan monien mielestä erityisen kaunis.]] Ympäristöpsykologisen habitaattiteorian mukaan ihmistä miellyttävät intuitiivisesti maisemat, jotka tarjoavat mahdollisuuksia, näköaloja ja suojapaikkoja. Tällaisen maiseman peruspiirteisiin kuuluvat etenkin vesi, vehreys, näkösuoja ja samalla hyvä näkyvyys, monimuotoisuus kuten kumpuileva maasto, kirkkaat värit, luonnontilaisuus sekä tuttuus. Sen sijaan esimerkiksi kuivuus, liiallinen avoimuus tai näkyvyyden puute vähentävät maiseman mieluisuutta. Tällaiset preferenssit ovat tutkimusten mukaan yhteisiä ihmisille kulttuurista riippumatta. Näitä ihmiselle lajiominaisia ympäristömieltymyksiä noudattavia ympäristöjä ovat etenkin kertomusten paratiisit.
Mrika
Mrika perustuu Jakovan ja Siliqin aiemman yhteistyön tuloksena syntyneeseen kaksikohtauksiseen Dritë mbi Shqipëri -teokseen, joka oli kantaesitetty Tiranassa heinäkuussa 1952.
ARA San Luis (1937)
ARA San Luis (runkonumerot E10, T10 ja D10) oli Argentiinan laivaston Buenos Aires -luokan hävittäjä.
William Ramsay
Ramsay siirtyi 1887 Alexander William Williamsonin tilalle University College Londoniin. Siellä hän teki kuuluisimmat työnsä. Vuosina 1885–1890 hän julkaisi useita typen oksidejaa käsitteleviä merkittäviä julkaisuja.
Kuusamon Pallo-Karhut
Kuusamon Pallo-Karhut (PaKa) on kuusamolainen urheiluseura. Lajeihin kuuluvat jääkiekko, jalkapallo, lentopallo ja salibandy. Kuusamon Pallo-Karhut ry perustettiin vuonna 1966.
Scaglietti
thumb|150px|Carrozzeria Scagliettin laatta vuoden 1958 mallissa Ferrari 250 Testa Rossa. Scaglietti oli italialainen autojen muotoilu- ja korinrakennusyritys, jonka perusti 1951 Sergio Scaglietti (9. tammikuuta 1920 – 20. marraskuuta 2011 ) autokorjaamoksi. Se sijaitsi vastapäätä Ferraria tien toisella puolella Maranellossa Modenan lähellä. Yritys valmisti 1950-luvulla useita Ferrarin kilpa-autoja. Kaikissa Scagliettin suunnittelemissa autoissa luki Scaglietti & C. mutta Scagliettin rakentamissa ulkopuolisten suunnittelemissa malleissa ei ollut. Eräät Ferrarin tavoitelluimmista malleista, kuten 250 California, 250 GTO ja 250 Tour de France, suunnitteli Pinin Farina ja rakensi Scaglietti.
Alleeli
Dominoivat ja resessiiviset alleelit
Diploidissa eliössä kustakin sukupuolikromosomeihin kuulumattomasta eli autosomaalisesta geenistä on vähintään kaksi alleelia, jotka voivat olla keskenään samanlaiset tai erilaiset. Esimerkiksi jotkin perinnölliset sairaudet johtuvat yksittäisen geenin virheellisistä alleeleista eli "tautialleeleista". Jos taudin ilmenemiseen riittää diploidissa eliössä yksittäinen tautialleeli, on tautialleeli vallitseva eli dominoiva. Jos sairauden ilmenemiseksi molempien eliön alleelien tulee olla tautialleelit, on tautialleeli väistyvä eli resessiivinen. Vain yhden resessiivisen tautialleelin omaavat diploidit eliöt ovat alleelin "oireettomia kantajia", sillä ne voivat siirtää sen jälkeläisilleen. Dominoivuus ja resessiivisyys voivat liittyä tautien lisäksi muihin alleelien määrittämiin eliöiden ominaisuuksiin. Erilaisissa esitystavoissa dominoivien alleelien symboleina käytetään yleensä isoja kirjaimia ja resessiivisten alleelien symboleina pieniä kirjaimia.
Ylidominanssi
Ylidominanssi (eng. overdominance) tarkoittaa tilannetta, jossa kahden eri alleelin omaaminen eli heterotsygotia on eliölle jollain tapaa edullisempaa kuin kahden samanlaisen alleelin omaaminen eli homotsygotia. Esimerkiksi ihmisillä ilmenevään sirppisoluanemiaan liittyy ylidominanssi. Se on resessiivinen autosomaalinen sairaus. Sirppisoluanemian ilmenemiseksi henkilöllä siis täytyy olla kaksi sirppisoluanemian aiheuttavaa alleelia. Terveillä ihmisillä ei ole sirppisoluanemiaa aiheuttavia alleeleita tai sitten heillä on yksi sirppisoluanemian aiheuttava alleeli. Yhden sirppisoluanemiaa aiheuttavan alleelin kantaminen on esimerkki ylidominanssista, sillä se suojaa malarialta, ja on siten edullisempaa kuin ei yhdenkään tautialleelin kanto tai kahden tautialleelin kanto eli sirppisoluanemian sairastaminen.
Joni Kauko
Maajoukkue
Kauko on edustanut Suomen U16-, U18-, U19- ja U21-maajoukkueita. A-maajoukkueessa hän debytoi tammikuussa 2012 Trinidad ja Tobagoa vastaan pelatussa harjoitusmaaottelussa. Saksan vuosiensa aikana Kauko sai maajoukkuekutsuja harvakseltaan, mutta nousi lopulta vakiokokoonpanoon syksyllä 2018 Kansojen liigan otteluissa. Kauko pelasi myös Suomen joukkueessa vuoden 2021 EM-kisoissa.
Nürnbergin piiritys
Piiritys
Wallenstein ryhtyi piirittämään Nürnbergiä rakennuttamalla sen ympärille kahdeksasta leiristä koostuvan saartorenkaan. Pääleiri oli nykyisin Nürnbergin esikaupunkialueeseen kuuluvassa Zindorffissa. Sen keskipiste oli Alte Vesten kukkula ja keskiaikaisen linnan rauniot. Muiden leirien puolustuksiin lukeutuivat esimerkiksi maavallit, kaivannot, sekä vankkureista ja muista tavaroista kyhätyt barrikadit. Tarpeettomat taistelukosketukset oli kielletty. Wallensteinin ohje oli turvautua kenttälinnoitteisiin. Kaupunkia vastaan tehtiin vain joitakin tunnusteluhyökkäyksiä. Huoltoa Wallenstein sai maitse Böömin raja-alueilta. Ympäröivää maaseutua pakkoverotettiin. Alte Vesten viereinen Rednitzin joki oli huoltoliikenteelle liian matala. Wallenstein tunnettiin sotilaslogistiikan edelläkävijänä.
Hassisen kone
Alkutaipale ja maine (1979–1980)
Ensimmäinen albumi, Täältä tullaan Venäjä, ilmestyi vuonna 1980, ja se sisälsi myyntilistoille nousseen kappaleen "Rappiolla" ja myös aikaisemmin julkaistun "Hassisen kone" -kappaleen.
Hassisen koneen jälkeen (1983-)
Hassisen koneen hajoamisen jälkeen sen keulahahmo Ismo Alanko perusti Jukka Orman ja muun muassa Rock'n'Roll Bandista tutun Affe Forsmanin kanssa ensin iskelmämusiikkia uudelleen sovittaneen, kaksi keikkaa soittaneen Iskelmätaivas-projektin ja myöhemmin Sielun Veljet -yhtyeen. Myöhemmin Alanko jatkoi soolouralle. Soolokitaristi Reijo Heiskanen on sittemmin soittanut muun muassa Värttinässä ja basisti Jussi Kinnunen Freud Marx Engels & Jungissa ja Wigwamissa. Rumpali Harri Kinnusen myöhempiin yhtyeisiin on kuulunut muun muassa Sleepy Sleepers. Eero Pekkonen on soittanut Hassisen koneen jälkeen muun muassa Popedassa ja tehnyt teatterimusiikkia, ja Jukka Orma on Sielun Veljissä soittamisen lisäksi muun muassa julkaissut sooloalbumin ja toiminut studiomuusikkona sekä soitinrakentajana. Hannu Porkka soittaa lyömäsoittimia Joensuun kaupunginorkesterissa. Antti Seppo toimii biokemian tutkijana New Yorkissa.
Reunion-esiintymiset
Hassisen koneen alkuperäinen kokoonpano Jukka Ormalla vahvistettuna teki kesällä 1983 tai 1984 muutaman juhannuskeikan. Yhtye esiintyi myös vuonna 1993. Se esiintyi vuonna 2000 alkuperäisessä kokoonpanossaan Joensuussa. Keikalla vieraili myös suuren kokoonpanon muusikot Ormaa lukuun ottamatta. Tapahtuma julkaistiin DVD:nä seuraavana vuonna. Yhtyeen levyt julkaistiin uudelleen digitaalisesti remasteroituna vuonna 2004.
Marraskuussa 2019 yhtye ilmoitti tekevänsä viisi keikkaa kesällä 2020, mutta koronaviruksen aiheuttaman poikkeustilanteen takia ne siirrettiin ensin kesään 2021 ja sitten kesään 2022. Yhtye soitti vuonna 2022 viisi keikkaa ravintola Kerubissa Joensuussa 21.–25. kesäkuuta, Provinssissa 2. heinäkuuta, Ilosaarirockissa 15. heinäkuuta ja Ratinan stadionilla 30. heinäkuuta. Ensimmäisessä neljässä konsertissa esiintyi vain alkuperäiskokoonpano, mutta Ratinassa yhtye esiintyi kaikista jäsenistään koostuvassa erikoiskokoonpanossa. Ratinassa yhtyettä lämmittelivät Tuomari Nurmio ja Litku Klemetti.
Geoffrey Gurrumul Yunupingu
thumb|Yunupingu vuonna 2011 Geoffrey Gurrumul Yunupingu (22. tammikuuta 1971 Elcho Island, Australian Pohjoisterritorio – 25. heinäkuuta 2017 Darwin) oli australialainen alkuperäisväestöön kuulunut folkmuusikko. Hän julkaisi soolouransa aikana kolme albumia, jotka tekivät hänestä kansainvälisesti tunnetun.
Elämä ja ura
Yunupingu syntyi Elcho Islandilla Australian Pohjoisterritorion rannikolla. Hän kuului Gumatj-klaaniin. Yunupingu oli sokea syntymästään asti. Hän lauloi lapsena metodistikuorossa ja opetteli itsekseen soittamaan kitaraa. Hän oli kolmen vuoden ajan Yothu Yindi -nimisen aboriginaalirockyhtyeen jäsen. Yunupingu soitti yhtyeessä kitaraa, kosketinsoittimia ja rumpuja sekä lauloi taustalaulua. Hänen sukulaisensa päättivät kuitenkin yhtyeen elämäntyylin olevan hänelle pahaksi, joten hän palasi kotisaarelleen neljäksi vuodeksi. Sen jälkeen hän perusti sukulaistensa kanssa reggae-vaikutteisen aboriginaaliyhtyeen nimeltä Saltwater Band, joka julkaisi muutaman melko hyvin menestyneen albumin.
Yunupingu julkaisi ensimmäisen sooloalbuminsa Gurrumul vuonna 2008. Albumi teki Yunupingusta kansainvälisesti tunnetun, se nousi Euroopan maailmanmusiikkilistan ykköseksi ensimmäisenä Australian alkuperäisasukkaan albumina ja voitti useita musiikkipalkintoja. Albumin julkaisua seuranneina vuosina Yunupingu konsertoi Australiassa, Lontoossa ja New Yorkissa. Hän teki yhteistyötä esimerkiksi Elton Johnin ja Stingin kanssa.
Antioquia-luokka
Antioquia-luokka oli Kolumbian laivaston hävittäjäluokka, johon kuului kaksi alusta. Alukset tilattiin Yarrow Shipbuildersilta. Alukset olivat alun perin Portugalin 12. kesäkuuta 1931 tilaamat Douro-luokan alukset Tejo ja Douro. Kuitenkin Kolumbian ja Perun poliittisen tilanteen kiristyessä Kolumbia totesi olevansa ilman laivastoa, joka suojelisi maan pitkää sekä Karibianmeren että Tyynenmeren rannikkoa. Kolumbia pyysi apua Portugalilta, joka tarjosi mahdollisuuden lunastaa valmistumassa olevat aluksensa. Alusten hankinta tasapainotti alueen tasapainoa Perun hankittua vuonna 1933 Virosta kaksi hävittäjää.
Osmo Kaipainen
Kaipainen syntyi Pieksämäellä Viktor Kaipaisen ja Anna-Liisa Miettisen pojaksi. Hän kirjoitti ylioppilaaksi vuonna 1951. Lääketieteen kandidaatti Kaipaisesta tuli 1954 ja lisensiaatti 1958. Hän oli vuodesta 1955 naimisissa kirjailija Anu Kaipaisen kanssa. Säveltäjä Jouni Kaipainen oli heidän poikansa.
Urumi (elokuva)
Juoni
Suurimmaksi osaksi 1500-luvun Keralaan sijoittuvassa elokuvassa soturi Chirakkal Kelu Nayanar haluaa kostaa isänsä kuoleman yhteenotossa Vasco da Gaman ja tämän joukkojen kanssa. Apunaan hänellä on paras ystävänsä Vavvali ja soturiprinsessa Ayesha.
Amerikanrottaterrieri
Alkuperä
Amerikanrottaterrieri toimi alun alkaen maatilojen rottakoirana. Sen lisäksi sitä käytettiin vahtikoirana, metsästyskoirana ja kanalan vartiokoirana. Vuonna 2010 American Kennel Club hyväksyi rodun Miscellaneous-luokkaan, josta se siirtyi myöhemmin Terrier-luokkaan.
Tailgunner
Tailgunner on heavy metal -yhtye Iron Maidenin kappale, joka aloittaa No Prayer for the Dying -albumin. Sen ovat säveltäneet Bruce Dickinson ja Steve Harris, ja sen kesto on 4 minuuttia 14 sekuntia.
Colin Imber
Colin Imber on brittiläinen professori, historioitsija, kirjailija ja luennoitsija. Hän on kirjoittanut useita Turkin ja Osmanien valtakunnan historiaa käsitteleviä teoksia.
Alexander Eliel Sórdan
Alexander Eliel Sórdan, entinen Saarlund (12. syyskuuta 1886 Porvoon pitäjä − 5. maaliskuuta 1937 Tammisaari) oli suomalainen juristi ja Tammisaaren pormestari.
Ryan Day
Taitoa ja nousua
Ryan Day on myös pelaaja, joka on kausi kaudelta tasaisesti parantanut pelitasoaan. Monet asiantuntijat odottavat hänen nousevan 10 parhaan joukkoon ja pysyvän siellä pitkään juuri sen takia, että hän pelaa koko ajan tasaisesti paremmin.
Thomas Nashe
Elämäkerta
Nashe julkaisi 1592 läpimurtoteoksensa Pierce Penilesse, joka kertoi kirjailijan vaikeuksista tulla toimeen ilman rikasta tukijaa. Kirja saavutti menestystä, mutta taloudellisesti se ei Nashea juurikaan auttanut, koska tekijänoikeuksista ei ajan tavan mukaan maksettu mitään. Samana vuonna esitettiin Nashen tunnettu näytelmä Summer's Last Will and Testament, joka tosin ilmestyi painosta vasta kahdeksan vuotta myöhemmin.
Jeanne-Claude Denat de Guillebon
Jeanne-Claude Denat de Guillebon (13. kesäkuuta 1935 Casablanca, Ranskan Marokko – 18. marraskuuta 2009 New York, New York, Yhdysvallat), tunnettu myös nimellä Jeanne-Claude, oli ranskalainen taiteilija, joka oli avioliitossa bulgarialaissyntyisen taiteilijan Christo Javacheffin kanssa.
H. P. Blavatsky
Matka Eurooppaan
Blavatsky palasi Intiaan marraskuussa 1884. Hänen mukanaan oli pastori C. W. Leadbeater. Vaikka hänen maineensa oli Euroopassa kokenut kolauksen, Madrasissa opiskelijat ottivat hänet hurraten vastaan. Joogafilosofia ja usko mahatmoihin kuului heidän ikivanhoihin perinteisiinsä, ja tapauksen johdosta opiskelijat olivat joutuneet vastakkain lähetyssaarnaajien ja professorien kanssa.
Salainen oppi
thumb|180px|H. P. Blavatsky vuonna 1887. Tammikuussa 1885 Blavatskyn terveys jälleen heikkeni ja huhtikuussa, hieman toivuttuaan, hän lähti viimeisen kerran Intiasta. Oleskeltuaan joitakin kuukausia Italiassa hän asettui viimein Saksaan Würzburgiin. Siellä hän jatkoi Salaisen opin kirjoittamista seuranaan kreivitär Constance Wachtmeister. Joulukuussa 1885 ilmestyi Psyykkisen tutkimuksen seuran raportti, jossa Blavatskya pidettiin ”historian monitaitoisimpana, kekseliäimpänä ja mielenkiintoisimpana huijarina.” Richard Hodgsonin kirjoittama raportti perustui hänen syksyllä 1884 Madrasissa tekemiinsä tutkimuksiin ja haastatteluihin. Komitea ei sen sijaan hyväksynyt Hodgsonin arvelua, jonka mukaan silmänkääntötemppujen syynä olisi ollut peitellä hänen todellista ammattiaan venäläisenä vakoojana.
Opetukset
right|220px|thumb|Planeettaketjun seitsemän palloa ja niiden nimitykset. Manvantaraa seuraa aina pralaya eli lepokausi. thumb|165px|Hermann Schmiechen, Mestari Morya, 1884.
Blavatskyn päätyö oli teosofinen oppi, johon hän sulautti vaikutteita eri tahoilta. Eniten Blavatskyn ajatteluun vaikuttaneista oppisuunnista, teoksista ja auktoriteeteista voidaan mainita ainakin buddhalaisuus, Bhagavad Gita ja hindulainen tantrismi, Kabbala (erityisesti Eliphas Levi), Raamattu, Zohar ja Talmud, hermetismi, ruusuristiläisyys, gnostilaisuus, zarathustralaisuus, kaldealaiset, vapaamuurarius, spiritismi, mystiikka, Jakob Böhme ja Mestari Eckhart, alkemia ja magia, aikansa tieteellinen kirjallisuus, Robert Fludd, Paracelsus, maailman mytologiat esimerkiksi germaaninen mytologia, Popol Vuh ja Gilgameš (myös otteita Kalevalasta), antiikin kirkkoisät Irenaeus, Tertullianus, Origenes ja Eusebius, filosofit, etenkin Platon ja uusplatonilaisuus, Porfyrios, Plotinos ja Ammonios Sakkas sekä historioitsijat ja monet muut antiikin kirjailijat kuten Plinius vanhempi, Ovidius, Homeros ja Josefus. Eräänä lähteenä Blavatsky käytti tieteiskirjallisuuden edelläkävijä Edward Bulwer-Lyttonin kirjaa Vril – Tuleva rotu. Lisäksi Blavatsky väitti opiskelleensa huomattavien lamojen oppilaana Tiibetissä, Ladakhissa, Nepalissa ja Mongoliassa ja perehtyneensä muun muassa vajrayanan esoterismiin eli Kālacakrayanaan, Nepalin svābhāvikoiden oppiin ja synkretistiseen shamanismiin.
Pääkohdat
Blavatskyn mukaan kaikkien uskontojen taustalla on esoteerinen oppi, joka oli muinoin levinnyt ympäri maailman. Nykyisin se on hänen mukaansa löydettävissä täydellisenä vain muutamissa maanalaisissa kirjastoissa, jotka ovat henkisen veljeskunnan hallinnassa. Tästä opista osa on esitetty muinaisessa Dzyanin kirjassa, jonka runoista hän selitti osan teoksissaan Hunnuton Isis ja Salainen oppi.
Näkökulmia
Teosofian synnyn ja leviämisen syistä on esitetty useita käsityksiä. Blavatskyn vaikuttimiksi on mainittu itämaisen filosofian tuominen länteen, kristinuskon vastustaminen, hindulaisten käännyttäminen buddhalaisuuteen synkretistisen opin avulla, Intian ja muiden Aasian kansojen vapauttaminen siirtomaavallasta, uusien spiritistisiä ilmiöitä koskevien selitysmallien luominen sekä viimeiseksi Blavatskyn henkilökohtaiset syyt, jotka ehkä liittyivät hänen joissakin kirjeissä mainitsemiinsa ”nuoruuden synteihin”, joita hänellä oli tarve hyvittää. Antikolonialistisia epäilyjä herätti etenkin hindulainen uudistusliike Arya Samaj, jonka kanssa Teosofinen seura oli liitossa vuosina 1878–82. Ystävälleen ja parapsykologian tutkijalle A. N. Aksakoville kirjoittamassaan kirjeessä Blavatsky todisteli vaikutusvaltaansa Intiassa kirjoittamalla miten ”tyhmiä aaseja” teosofit ovat ja miten hän voi johtaa heitä haluamaansa suuntaan.
Persoonallisuus
Vaikka kasvisruokavalio kuuluu nykyisin teosofisiin ihanteisiin, Blavatsky ei noudattanut sellaista eikä vaatinut sitä muiltakaan. Hän oli ylipainoinen ja myös tupakoi paljon. Hänen on myös mainittu käyttäneen nuorempana hasista ja oopiumia, sekä jotain soman tapaista juomaa jonka tarkoituksena oli avustaa häntä selvänäkökyvyssä. Alkoholia hän ei tiettävästi käyttänyt lainkaan. Myöskään hasiksen käytöstä ei ole todisteita hänen myöhemmiltä vuosiltaan.
Coulombien tapaus
Coulombien tapauksena tunnettu, Helena Blavatskyn ja Emma ja Alexis Coulombin välinen kiista sai alkunsa toukokuussa 1884. Ilmeisesti jo pitkään jatkunut epäsopu Coulombien ja Madrasin teosofien välillä johti viimein Coulombien karkottamiseen ja erottamiseen Teosofisesta seurasta, sekä useisiin syytöksiin, muun muassa salakuuntelusta, herjauksesta ja kiristämisyrityksistä. Samalla paljastui joukko Blavatskyn yksityisiin tiloihin tehtyjä rakennelmia, jotka Coulombien mukaan oli tehty Blavatskyn pyynnöstä erilaisten huijausten suorittamista varten.
W. E. Coleman
Useat teosofiset kirjailijat ovat kyseenalaistaneet Colemanin väitteet. Blavatskyn elämäkerran kirjoittajan Sylvia Cranstonin mukaan hänen tutkimusapulaisensa löysi vain kuusi 70:stä väitetystä plagiaatista, jotka Colemanin mukaan oli otettu Alexander Winchellin teoksesta World life. Colemanin väitteitä on tutkinut myös teosofi ja historioitsija Michael Gomes, jonka mukaan väitteet eivät pidä paikkaansa vaan lähes jokainen lainaus Hunnuttomassa Isiksessä on merkitty tavalla tai toisella (teoksessa on noin 2 400 viitettä).
Törmäilyautot
thumb|right|Törmäilyautoja [[Linnanmäki|Linnanmäellä]] thumb|Törmäilyautolla ajelua [[Gröna Lundin huvipuistossa Tukholmassa (1960).]] Törmäilyautot on yleinen nimitys huvipuistolaitteelle, joka sisältää useita pieniä sähköautoja, jotka ottavat käyttövoimansa kattoon kiinnitetystä sähköä johtavasta ristikosta, joka kytketään pois päältä ajon jälkeen.
Toinen teollinen vallankumous
thumb|400px|[[Pariisin maailmannäyttely (1900)|Pariisin maailmannäyttelyn konesali vuonna 1900.]] thumb|Eri maiden kansantuotteen osuus koko maailman tuotannosta pitkällä aikavälillä. Kaaviosta näkyy, kuinka teollinen vallankumous siirsi maailman tuotannollisen painopisteen 1800-luvulla Kiinasta ja Intiasta Länsi-Eurooppaan ja Yhdysvaltoihin. thumb|Kansantuote henkeä kohden eri maissa 1700-luvulla vuoteen 2008. 1800-luvulla teollistuneet maat ovat yhä rikkaimpien joukossa. Toinen teollinen vallankumous on taloushistoriassa käytetty termi, jolla tuodaan esiin teollistumisessa 1800-luvun loppupuolella havaittavaa toista kehityspyrähdystä. Kehityksen nopeutuminen oli seurausta uusista keksinnöistä ja teollisen tuotannon etenemisessä uusille maantieteellisille alueille ja valtioihin. Samoin kuin ensimmäisessä teollisessa vallankumouksessa toisessakin uudet tekniikat tuottivat uusia materiaaleja, parempia menetelmiä tuottaa energiaa ja hyödyntää sitä sekä uusia tapoja tuotannon organisointiin. Tieteen ja tekniikan kehitys sitoutuivat yhä enemmän toisiinsa. Koulutuksen merkitys kasvoi. Uudet keksinnöt tulivat suurelta osin uusista teollisuusmaista, Saksasta ja Yhdysvalloista. Toisen teollisen vallankumouksen voidaan katsoa alkaneen 1860-luvulla ja päättyneen 1900-luvun ensimmäisellä vuosikymmenellä tai viimeistään ensimmäiseen maailmansotaan. Toisen teollisen vallankumouksen keksinnöt kuten sähköenergian tuotanto, sähkövalo ja sähkömoottori, polttomoottori, puhelin, radio, auto ja lentokone ohjasivat paljolti 1900-luvun kehitystä ja loivat perustan modernille teollisuusyhteiskunnalle.
James Whale
James Whale (22. heinäkuuta 1889 – 29. toukokuuta 1957) oli englantilainen ohjaaja ja näyttelijä. Hänet tunnetaan lähinnä 1930-luvun alussa ohjaamistaan elokuvista Frankenstein ja Frankensteinin morsian, joissa Boris Karloff esiintyy Frankensteinin hirviön roolissa.
Puijo (kaupunginosa)
Puijo on Kuopion 27. kaupunginosa. Se sijaitsee Kuopion keskustan pohjoispuolella. Alue käsittää muun muassa Puijon mäen luonnonsuojelualueineen ja mäen eteläpuolella viitostien ja radan välissä sijaitsevan Ison hautausmaan. Kaupunginosassa on monia liikunnan ja urheilun suorituspaikkoja.
HD 149026 b
Laskujen mukaan planeetan säde on ollut alussa 2-3 kertaa nykyistä suurempi 67 maan massaisella ytimellä. Jos nykyinen säde olisi hieman suurempi, ytimessä olisi silti oltava 50-60 Jupiterin massaa. Suuren ytimen sisältävän eksoplaneetan löytyminen tukee ajatusta, että planeetat ovat syntyneet kaasukiekosta kasautumalla. Tämän teorian mukaan nimittäin tätä planeettakuntaa edeltävässä oli raskaita aineita noin 2 kertaa enemmän, mikä tuotti teorian mukaan 1,3 auringon massaiselle tähdelle 3,7 kertaa suurempia ytimiä. Jupiterin ydin on 16,2 maan massaa. Teoria tuottaa juuri 60 tai 42 Jupiterin massaisen ytimen.
Shelagh Delaney
A Taste of Honey kantaesitettiin 27. toukokuuta 1958. Sen Broadway-versio sai New York Drama Critics’ Circlen palkinnon näytäntövuoden 1960–1961 parhaana ulkomaisena näytelmänä. Suomessa Hunajan makua esitettiin viidessä ammattiteatterissa 1960-luvun puolenvälin paikkeilla.
Axel Anderberg
Anderberg kouluttautui arkkitehdiksi Kungliga tekniska högskolanin arkkitehtuurikoulussa (1880-1884), sekä Ruotsin kuninkaallisen taideakatemian arkkitehtuuriosastolla (1884-1887), jonka jälkeen hän vietti vuoden kierrellen Saksassa, Ranskassa ja Italiassa.
thumb|200px|Anderbergin suunnittelema Tukholman oopperatalo. Anderbergin ensimmäinen merkittävä työ oli Tukholman uusi oopperatalo (1889-1898), joka korvasi vanhan kustavilaistyylisen oopperatalon. Voitettuaan oopperatalosta järjestetyn arkkitehtuurikilpailun, Anderberg vietti ulkomailla aikaa opiskellen erityisesti teatteriarkkitehtuuria. Myöhemmin hän suunnittelikin Karlstadin (1893), Linköpingin (1902-1903) ja Kristianstadin (1906) kaupunginteatterit.
Lappeenrannan NMKY
Henkilökohtaiset palkinnot
Korisliigan SM-finaalien paras pelaaja
Yoelbi Quesada
Yoelbi Quesada (s. 4. elokuuta 1973) on kuubalainen yleisurheilija, joka voitti miesten kolmiloikan kultaa vuoden 1997 yleisurheilun maailmanmestaruuskilpailuissa Ateenassa.
Suomen urheilu 1990
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Carlsberg
Carlsbergia hallitsee Carlsberg-säätiö, jolla oli vuoden 2016 lopulla 75 prosentin osuus yhtiön äänimäärästä ja 30 prosenttia osakepääomasta.
Lisääntyminen
Suvuton lisääntyminen
Suvuton lisääntyminen on yksinkertaisin keino lisääntyä. Siinä perimäaines kopioidaan suoraan jälkeläisille, joten jälkeläiset ovat emonsa klooneja, ellei mutaatiota synny. Lähes kaikki yksisoluiset eliöt (bakteerit, alkueläimet) lisääntyvät suvuttomasti, samoin monet monisoluiset kasvit, esimerkiksi sanikkaiset ja siemenkasvit.
Kalotypia
thumb|right|William Henry Fox Talbot, John Moffat'n kuvaamana vuonna 1864
Yleisurheilu
Historia
Yleisurheilun varhaisvaiheita on vaikea jäljittää. Yleisurheiluun nykyään kuuluvia lajeja on harrastettu jo kauan, ja esimerkiksi antiikin ajan Olympian kisoissa oli yleisurheilulajeja. Nykyaikainen yleisurheilu kehittyi Englannissa, jossa monet juoksu- ja hyppykilpailut olivat keskiajalla suosittuja kansanjuhlien ja markkinoiden ohjelmanumeroita.
Juoksuradat
Juoksurata on 400 metriä pitkä. Suorat ovat 84,39 metriä ja kaarteet 115,511 metriä mitattuna 20 senttimetriä radan sisäreunasta ulospäin (poikkeuksena 30 senttimetriä sisäradalla). Etusuoraa on jatkettu 100 metrin juoksua ja 110 metrin aitajuoksua varten vähintään 3 metriä ennen lähtöviivaa ja 17 metriä maaliviivan jälkeen. Ratoja on yleensä kahdeksan, mutta kuuden tai yhdeksän radan kenttiäkin on olemassa. Kukin rata on 1,22 metriä leveä. Jokaisella radalla on yhteinen maaliviiva, mutta lähtöviivat ovat radoilla erit, riippuen matkan pituudesta.
Aidat ja esteet
Estejuoksussa on kierrosta kohti viisi estettä, joista yksi vesieste. Miesten esteet ovat 36 tuumaa ja naisten esteet 30 tuumaa korkeat, mielellään yhtä kaukana toisistaan. Vesieste on 3,66 × 3,66 metriä ja syvyydeltään 0,50–0,70 metriä syvimmältä kohdaltaan, joka on välittömästi esteen jälkeen ja nousee siitä ylöspäin radan tasalle. Vesieste on yleensä mutta ei välttämättä radan sisäpuolella kaarteessa. Kun vesieste on radan sisäpuolella, yksi kierros on 3,916 metriä normaalia lyhyempi.
Heittopaikat ja välineet
Keihäänheiton vauhdinottorata on vähintään 30 metriä pitkä ja 4 metriä leveä. Kansainvälisissä kisoissa heittoalue on 29 asteen levyinen 5 senttimetrin levyisillä valkoisilla viivoilla merkitty sektori, joka on 100 metriä pitkä. Miesten keihäs on pituudeltaan 2,60–2,70 metriä ja painoltaan 800 grammaa, ja naisten keihäs 2,20–2,30 metriä ja 600 grammaa. Keihään kädensijan on oltava keihään painopisteen päällä, jonka on puolestaan oltava miehillä 0,90–1,06 metriä ja naisilla 0,80–0,92 metriä keihään kärjestä.
Tuloslistojen lyhenteet
Tuloslistoissa esiintyvät lyhenteet vaihtelevat hieman kilpailusta ja maasta (kielestä) riippuen, mutta ohessa yleisimmät lyhenteet: Kansainväliset (englanniksi): Suomenkieliset:
Tromssan lääni
Historia
Läänin vanhimmat jäljet ihmisasutuksesta ovat yli 10 000 vuotta vanhoja ja juontavat juurensa paimentolaiskulttuuriin. Läänistä on löydetty myös maailman pohjoisimpia merkkejä viikinkien ajalta. Runsaat meren antimet yhdistettynä paikalliseen maanviljelyyn loivat perustan Tromssan läänin alueen ensimmäiselle pysyvälle asutukselle. Alkuperäinen saamelaisväestö on pitkään hyödyntänyt rantoja porotokkiensa kesälaitumina. Talvella taas poroja on laidunnettu sisämaassa Suomen ja Ruotsin raja-alueilla. Etelämpää, kuten Gudbrandsdalenista, kotoisin olleet maanviljelijät veivät omaa viljelykulttuuriaan kohti pohjoista asuttaessaan Tromssan läänin sisäosia. Lääniä asuttivat myös suomalaisperäiset kveenit, mikä näkyy joidenkin paikkojen rakennustyylissä ja kulttuurissa.
Beninin kirjallisuus
Orja
Ensimmäinen Beninistä kotoisin olevan kirjailijan romaani, Félix Couchoron L'Esclave, (Orja), julkaistiin vuonna 1929. Sitä pidetään myös toisena afrikkalaisen kirjailijan kirjoittamana romaanina senegalilaissyntyisen Bakary Diallon Force bontén (1926) jälkeen. L’Esclave julkaistiin ensin kirjana Pariisissa Dépêche Africainen kustantamana ja sen jälkeen Togo Presse -lehdessä sarjamuotoisena vuonna 1962. Kirja julkaistiin useita kertoja uudestaan Togossa, johon kirjailija myöhemmin siirtyi.
Toinen pojista väittää, että Mawulawoélla, ”orjalla” ei ole oikeutta isänsä perintöön. Mawulawoé alkaa kostaa ja lietsoo useita tapauksia, jotka tuovat esiin rakkautta, mustasukkaisuutta, vihaa ja kunnianhimoa, jotka lopulta johtavat useisiin murhiin.
Eagle Village
Eagle Village on kylä Alaskassa 13 kilometriä Yhdysvaltojen ja Kanadan rajasta. Sen vieressä on pieni Eaglen kaupunki. Kylää kutsuttiin 1800-luvun lopulla ja 1900-luvun alussa sen päällikön mukaan nimellä "Johnny's". Päälliköstä käytettiin englanniksi nimeä John.
Beninin kirjallisuus
Orja
Felix Couchoro ei saanut tunnustusta Ranskassa romaanistaan. Hän ei myöskään voinut nationalistisen suuntauksensa takia tukeutua paikallisiin siirtomaahallitsijoihin. Hän alkoi julkaista pieniä, kadulla myytäviä kirjasia, joita hän itse painatti ja myi melko hyvällä menestyksellä. Couchoron toinen romani oli Amour de féticheuse (Fetissipapittaren rakkaus, 1941). Se oli painettu Ouidahissa, ja sitä voi pitää ensimmäisenä paikallisesti painettuna romaanina ranskankielisessä Afrikassa.
Jig-Saw
Jig-Saw oli helsinkiläinen, progressiivista rockia soittanut rock-yhtye, joka toimi vuosina 1969–1977. Se levytti Hi-Hat-levymerkille. Alkuvuosina yhtyeessä soittivat muun muassa basistina Ari Vaahtera, rumpalina Upi Sorvali ja viulistina Otto Nevanlinna. Pitkäaikaisimmassa kokoonpanossa soittivat Crisu Ristseppä (kitara, laulu), Jomme Kettunen (rummut, laulu) ja Repe Kupiainen (basso, laulu). Viimeiset puolitoista vuotta laulusolistina oli Riki Sorsa.
Santa Clarita Diet
Tuotanto
Sarjan luoja Victor Fresco kertoi tarinan syntyneen halusta tehdä "mielenkiintoinen perhesarja". Sarjan rakenne on saanut paljon vaikutteita Frescon kokemuksista asuessaan The Valleyn alueella.
Tarinoita tuonpuoleisista
Tarinoita tuonpuoleisista on David Eaglemanin vuonna 2009 julkaisema kirja, joka sisältää 40 pienoisnovellia kuolemanjälkeisen elämän olosuhteista. Tarinat esimerkiksi havainnollistavat minuuden muuttuvuutta ajan myötä.
Väkivallan vihollinen 3
Kehitys
Väkivallan vihollinen 2 -elokuvan menestyksen jälkeen Cannon Films jatkoi elokuvasopimusten allekirjoittamista arvostettujen näyttelijöiden ja ohjaajien kanssa. Taloudellisesti heidän luotettavimpia tuotteitaan olivat kaavamaiset toimintaelokuvat, joiden pääosissa olivat Charles Bronson, Chuck Norris ja muut genren tähdet. Kakkos-osalle julkistettiin jatkoa vuoden 1984 Cannesin elokuvajuhlilla.
Kuvaukset
Kuvaukset alkoivat 19. huhtikuuta 1985 "rikollisuuden saastuttamalla" Brooklynin alueella. Muita elokuvassa käytettyjä New Yorkin paikkoja olivat Queensboro Bridge, Manhattanin satamaviranomaisen bussiterminaali ja Long Island. Toukokuun alussa tuotantotiimi muutti Lontooseen. Winner piti hyödyllisenä sitä, että molemmissa kaupungeissa oli paljon viktoriaanisia rakennuksia. Poliisiasemakohtaukset kuvattiin vanhassa Lambethin sairaalassa.
Bikalutamidi
Ominaisuudet
Bikalutamidin vaikutusmekanismi perustuu siihen, että se on androgeenireseptorien toiminnan estäjä. Tällöin androgeenihormonien, erityisesti testosteronin vaikutukset syöpäsoluissa eivät ilmene. Bikalutamidi on optisesti aktiivinen yhdiste, ja ainoastaan (R)-enantiomeerilla on lääkeaineena aktiivisuutta. (S)-enantiomeeri metaboloituu nopeasti ja on inaktiivinen. Bikalutamidia käytetään erityisesti etäpesäkkeitä muodostavan eturauhassyövän hoidossa. Sitä käytetään yhdessä leikkaushoidon, kastroinnin ja gonadoliberiinihormonin agonistin kanssa. Bikalutamidi sitoutuu androgeenireseptoreihin noin kaksi kertaa niin tehokkaasti kuin vanhemmat lääkeaineet flutamidi ja nilutamidi.
Laskettavuus
Universaalin Turingin koneen käsite syntyi kun oli tarve esittää mitkä ongelmat olivat laskettavissa: ongelmat, joita universaalilla koneella ei voitu ratkaista eivät olleet laskettavissa.
Siebel
thumb|250px|Siebel Si 204 ilmailumuseossa [[Prahassa]] Siebel, alun perin Flugzeugbau Halle, oli vuonna 1933 perustettu saksalainen, Hallessa sijainnut lentokonetehdas. Siebel valmisti omien lentokonetyyppiensä lisäksi lisenssillä muun muassa Focke-Wulfin, Heinkelin, Dornierin ja Junkersin koneita. Toisen maailmansodan lopulla toimintansa lopettanut tehdas perustettiin sodan jälkeen uudelleen nimellä Siebelwerke/ATG (SIAT) ja liitettiin MBB:hen 1970.
Olavinlinna
Puolustuslinna
Vanha viha syttyi 1495, jolloin myös Olavinlinna joutui ensimmäisten hyökkäysten kohteeksi. Ennen sotaa venäläiset tarjosivat 5–10 vuoden rauhaa ja Olavinlinnan luovuttamista heille. Olavinlinnan puolustuksesta vastasi Pietari Kylliäinen, jolla oli käytettävissään 150 nihtiä ja talonpoikaa. Yhteensä venäläiset tekivät vanhan vihan aikana kolme hyökkäystä Olavinlinnaan, mutta eivät saaneet vallattua sitä. Sodan jälkeen jatkuivat edelleen rajakiistat, jotka päättyivät 1510.
Tuija Vuolle
Ura
Vuolle aloitti teatteriuransa Porin teatterissa, johon hänellä oli kiinnitys vuosina 1961–1965. Vuonna 1965 hän siirtyi Tampereen Teatteriin, josta jäi eläkkeelle vuonna 2010. Teatterin lisäksi hän on näytellyt monissa televisiosarjoissa. Hän on muun muassa esittänyt Viola Turpeista maalaiskomedioissa Vain muutaman huijarin tähden, Peräkamaripojat, Mooseksen perintö ja Turvetta ja timantteja, neiti Piirosta Paavossa ja Railissa ja sosiaalityöntekijä Aili Hinkkaa Reinikaisessa. Muita hänen sarjojaan ovat olleet muun muassa Kiurunkulma 1960-luvulta ja Seinähullut naapurit 1980-luvulta.
Presidentti Tarja Halonen myönsi Tuija Vuolteelle teatterineuvoksen arvonimen 26. marraskuuta 2010.
Gibson Guitar Corporation
Gibson Brands, Inc. (ent. Gibson Guitar Corporation) on yhdysvaltalainen akustisten, sähkö- ja bassokitaroiden valmistaja.
John Wallis
thumb|John Wallis
Ihmisoikeudet Venezuelassa
Henkilökohtaiset vapausoikeudet
Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.
Kuolemanrangaistus, väkivaltarikokset
Venezuelan murhatilastot ovat epäselvät, mutta joka tapauksessa maa kuuluu maailman väkivaltaisimpiin. Vuonna 2015 Caracasissa tilastotiin enemmän tappoja väkilukua kohti kuin missään sota-alueiden ulkopuolisessa kaupungissa.
Poliittiset oikeudet ja vapaudet
Muut maat painostivat Venezuelaa sallimaan ulkomaalaiset vaalitarkkailijat vuoden 2015 parlamenttivaaleissa, ja vapauttamaan vangitut oppositiojohtajat. UNASURin tarkkailijat hyväksyttiin paikalle, ja heidän mukaansa vaalit olivat tehokkaat, täsmälliset ja läpinäkyvät. UNASUR ei ole allekirjoittanut vaalitarkkailun perussopimusta.
Tasa-arvo-oikeudet
Ehkäisyvälineiden saaminen on vaikeaa ja abortti on edelleen rikos.
Laajoki
Vesistön tila
Nykyisellään Laajoki, Hirvijoki ja Mynäjoki kuljettavat mukanaan kymmenen prosenttia saaristomereen tulevasta vuotuisesta typpi- ja fosforikuormasta. Ravinnepitoisuuksien ja virtaama-arvioiden mukaan laskettuna Laajoen fosforikuormitus on ollut vuosina 2000–2005 noin 4 tonnia ja typpikuormitus noin 122 tonnia vuodessa. Laajoessa on myös esiintynyt happivajausta, ja sen hygieeninen tila oli huono kesinä 2005–2006. Happamuudeltaan Laajoki on yksi Varsinais-Suomen happamimmista joista. Parhaimmillaan veden pH on ollut noin 7, mutta yläjuoksulla missä vesi on happamimmillaan, on pH ollut vain noin 5. Alhaisimmat veden pH-arvot on mitattu kevään tulvahuippujen aikaan.
Vuosien 2000–2010 seurantajakson aikana joen veden lämpötila on vaihdellut säännöllisesti kesän noin 20 °C:n ja talven 0 °C:n välillä. Joen happipitoisuus on pysytellyt seurannan ajan yleensä yli kymmenessä milligrammassa per litra, mutta esimerkiksi talvella 2003 Laajoessa on ollut selvää happivajausta. Tällöin happipitoisuus on ollut vain 1 mg/l. Joen kiintoainepitoisuus on seurannan aikana ollut alhainen.
Messier 100
M100 on kierteisgalaksi, joka tunnetaan myös nimillä Messierin kohde 100 ja NGC 4321. Sen löysi Pierre Méchain 15. maaliskuuta vuonna 1781. Se kuuluu Bereniken hiukset -nimiseen tähdistöön. M100 on 17 megaparsekin (55,4 miljoonaa valovuotta) päässä Maasta, ja sen läpimitta on 36,800 parsekia. M100 on kirkkaimpia galakseja Virgon galaksiryhmässä.
Tuomas Aivelo
Aivelo tuli vuonna 2020 tunnetuksi koronaviruspandemiaan liittyvistä lausunnoistaan, joissa hän kannatti epidemian tukahduttamista.
Sam Öhman
Hän osallistui 12. joulukuuta 2017 Kanariansaarilta alkavaksi suunniteltuun 5000 kilometrin pituiseen Talisker Whiskey Atlantic Challenge -yksinsoutukilpailuun yli Atlantin. Kisa pääsi sääolosuhteista johtuen alkamaan vasta 14. joulukuuta ja Öhman joutui keskeyttämään kilpailun 18. joulukuuta sää- ja terveyssyistä.
Roronoa Zoro
Zoro
Zoro on toinen Olkihattupiraattien jäsen eli ensimmäinen, jonka Luffy sai liittymään merirosvojoukkoonsa. Hänen päästä oltiin valmiita maksamaan 60 000 000 berryä Alabasta osan jälkeen. Enies Lobby -tapahtumien jälkeen hänen kiinniottopalkkionsa nousi 120 000 000 berryyn. Zoron nykyinen kiinniotto palkkio on 320 000 000 berryä. Oda on kertonut, että Zoron eläinhahmo on hai, väri vihreä ja hänen tuoksunsa teräs.
Elämä merellä
Zoro saapui saarelle, jossa hallitsi korruptoitunut Merivoimien kapteeni Morgan. Saarella hän joutui ongelmiin Morganin pojan, Helmeppon kanssa. Monkey D. Luffy saapui myöhemmin saarelle ja pelasti Zoron. Zoro liittyi Luffyn joukkoon ja hänestä tuli Luffyn ensimmäinen toveri. Hän kuitenkin varoitti, että jos hänen unelmansa tielle asetutaan, Zoron on pakko tappaa hänen unelmansa estäjä. Tähän Luffy vain hymyili ja kertoi itse haluavansa merirosvokuninkaaksi ja ottaa mielihyvin maailman parhaimmaksi tulevan miekkamiehen joukkoonsa.
James H. Magill
Myöhempi toiminta
Magill ystävystyi valvontakomission-vuosinaan Urho Kekkosen kanssa. Kekkosen presidenttikautena Britannia lähetti useasti Magillin Suomeen neuvottelemaan Kekkosen kanssa korkean tason kysymyksistä kuten ydinvoimala- ja hävittäjäkaupoista. Vielä 1960-luvun lopulla ja 1970-luvun alussa Magill järjesti korkean tason liikemiesvaltuuskuntien vierailuja ja tapaamisia Englannin ja Suomen välillä, muun muassa korkean tason englantilaisten vaikuttajien, kuten Harold Macmillanin ja prinssi Philipin, sekä presidentti Kekkosen toimiessa tapaamisten keulakuvina. Magill tapasi Kekkosen viimeisen kerran elokuun 1981 lopussa luovuttaessaan tälle henkilökohtaisesti vastajulkaistun muistelmakirjansa Tasavalta tulikokeessa.
Suomen Mehiläishoitajain Liitto
Suomen Mehiläishoitajain Liitto perustettiin 1916. Yhdistys otti äänekannattajakseen Mehiläinen-lehden, jota samana vuonna ryhdyttiin julkaisemaan. Senaatti hyväksyi liiton vuonna 1917.
Batman: The Telltale Series
Batman: The Telltale Series on vuonna julkaistu Telltale Gamesin kehittämä interaktiivinen seikkailupeli. Se perustuu Bob Kanen ja Bill Fingerin luomaan supersankariin Batman. Peli julkaistiin viiden jakson osissa elo–joulukuussa 2016. Pelin jatko-osan Batman: The Enemy Within ensimmäinen osa ilmestyi elokuussa 2017.
Ostoliikenne
Ruotsissa ostetun lentoliikenteen kustannusten keskiarvo on 10 reitillä noin 45 euroa matkustajaa kohden.
Kalle Sahlstedt
Viimeiset vuodet KalPassa
Kaudeksi 2008–2009 Sahlstedt siirtyi 1+1-vuotisella sopimuksella Kalevan Palloon. Hänet nimettiin joukkueen varakapteeniksi. Sahlstedt oli KalPan toiseksi paras pistemies Sami Kapasen jälkeen tehoilla 19+24=43. Pudotuspeleissä hän jakoi viidellä syöttöpisteellään joukkueen sisäisen syöttöpörssin voiton Kapasen kanssa. Sahlstedt voitti kauden päätteeksi SM-pronssia. Tammikuussa 2009 KalPa käytti hänen sopimuksessaan olleen option ja teki vuoden mittaisen jatkosopimuksen Sahlstedtin kanssa.
Robert Cheeke
Cheeke on ollut vegaani 15-vuotiaasta lähtien ja on kamppanioinut kasvissyönnin ja eläinten oikeuksien puolesta. Hän on opiskellut Oregonin osavaltionyliopistossa. Cheeke on kirjoittanut kaksi elämäntapakirjaa, Vegan Bodybuilding & Fitness ja Shred It!.
Pinkerton
Albumi poikkesi julkaisuaikaana paljon sen hetkisestä populaarimusiikista, joten se jäi vähemmälle huomiolle kuin The Blue Album. Myöhemmin albumia alettiin arvostamaan enemmän ja se oli merkittävä emo -musiikille, monet tunnetut emo-yhtyeet kuten Taking Back Sunday otti vaikutteita albumista. Pitchfork nimitti albumin vuonna 2003 53:nelle sijalle Top Albums of the 1990s -listalla.
Mike Huckabee
Huckabeen heikkona kohtana pidettiin ulkopolitiikkaa, jossa hän on itsekin myöntänyt olevansa kokematon. Hän on pitänyt ulkopolitiikan tärkeimpänä päämääränä terrorismin vastaista sotaa.
Julkisuuden henkilöistä Chuck Norris esiintyi Huckabeen mainoksissa tukemassa hänen presidenttiehdokkuuttaan. Huckabee on naimisissa ja hänellä on kolme lasta, joista Sarah Huckabee Sanders on Valkoisen talon lehdistösihteerinä presidentti Trumpin kaudella alkaen 2017.
Karlovy Vary
Kylpyläkaupunki
Kaupunki on aikoinaan ollut saksalaisten suosima kylpyläkaupunki, ja siellä asui maan saksalaisvähemmistöstä huomattava osa toisen maailmansodan päättymiseen saakka. Siellä viettivät lomiaan Goethe ja muu Saksan kerma. Venäläisten suosiossa se on ollut sen jälkeen, kun Pietari Suuri vieraili siellä 1700-luvulla. Nykyisin kaupungissa asuu vakituisesti 2 000 venäläistä uusrikasta, jotka ovat kunnostaneet vanhoja asuintaloja ja rakentaneet uusia kaupungin ulkopuolelle, mistä on aiheutunut jonkin verran ristiriitoja kaupungin vanhojen asukkaiden kanssa, jotka katsovat, että hotelleja ja kasinoita pyörittävien venäläisten määrä ja vaikutusvalta on liian suuri.